b'\n_START_ARTICLE_\nVija\xc4\x8dnica-obrat-vija\xc4\x8dnica\n_START_PARAGRAPH_\nVija\xc4\x8dnica-obrat-vija\xc4\x8dnica je pri beljakovinah ena od vrst strukturnih motivov. Motiv vija\xc4\x8dnica-obrat-vija\xc4\x8dnica je dolg pribli\xc5\xbeno 20 aminokislinskih ostankov, sestavljen je iz dveh kratkih vija\xc4\x8dnic alfa (7-9 aminokislin), povezanih z obratom beta, ki vsebuje glicinski ostanek. Pri prokariontskih regulatornih beljakovinah je to najpogostej\xc5\xa1a domena, ki se ve\xc5\xbee na DNK. Ena od vija\xc4\x8dnic alfa, vija\xc4\x8dnica za prepoznavanje, se lahko ve\xc5\xbee na DNK tako, da se povsem ule\xc5\xbee na veliki \xc5\xbeleb._NEWLINE_Najbolj znana regulatorna proteina s tem motivom sta receptor lac in trp.'